આ પ્રકારનું ગ્રૂપ શરૂ કરવાનો વિચાર કેવી રીતે આવ્યો તે જણાવતાં હેમલતા કહે છે, “એ વખતે મેં જોયું કે આવડત, સંગીતની સૂઝ હોવા છતાં ભિખારી હોવાના કારણે આ અંધ કલાકારોને લોકો દયાભાવથી જોતાં હતા. કેટલાક લોકો તો તેમને તુચ્છ ગણીને હસી કાઢતા અથવા બે પાંચ રૂપિયા ફેંકીને ચાલ્યા જતા. આ જ લોકો કોઈ સંગીતના જલસામાં સ્ટેજ પર વ્યવસ્થિત પોશાકમાં સજ્જ થઈને પર્ફોર્મન્સ આપતા કલાકારને ભારે માન આપતા હોય છે. કેટલીક વાર તો સ્ટેજ પર ગાતાં કલાકાર કરતાં પણ ટ્રેનમાં ગાતાં ભિખારીઓનો અવાજ અને સંગીતની સૂઝ ચડિયાતી હોય છે. છતાં તેમને તેમની કલાના કદરદાનો મળતા હોતા નથી. આથી મેં વિચાર્યું કે આવો સારો અવાજ ધરાવતા અથવા સારું વગાડી શકતા ભિખારીઓનું એક મ્યુઝિક ગ્રૂપ બનાવીએ તો તેમની જિંદગી સારી રીતે જીવી શકે.